Pensilvania Aboliciisma Societo

La Societo por la Helpado de Liberaj Nigruloj Maljuste Tenitaj en Sklaveco ( Society for the Relief of Free Negroes Unlawfully Held in Bondage) estis la unua usona aboliciisma societo. Ĝi estis fondita la  en Filadelfio, Pensilvanio, kaj okazigis kvar kunvenojn. Dek sep el la 24 viroj kiuj ĉeestis la unuajn kunvenojn de la societo estis kvakeroj, tio estas, membroj de la Societo de Amikoj, kristana branĉo rimarkinda en la frua historio de Pensilvanio.

Ĝi estis reorganizita en 1784 kiel la Pennsylvania Society for Promoting the Abolition of Slavery and for the Relief of Free Negroes Unlawfully Held in Bondage (Pensilvania Societo por Antaŭenigi la Abolicion de Sklaveco kaj por la Helpado de Liberaj Nigruloj Maljuste Tenitaj en Sklaveco),, pli konata kiel la Pensilvania Aboliciisma Societo (Pennsylvania Abolition Society) kaj estis jurigita en 1789.

Iam post 1785, Benjamin Franklin estis elektita prezidanto de la organizo. La societo petis lin prezenti la aferon de sklaveco ĉe la Konstitucia Konvencio de 1787. En 1790, li peticiis la Usonan Kongreson por malpermesi sklavecon.

La Pensilvania Aboliciisma Societo, kiu havis membrojn kaj gvidantojn de ambaŭ rasoj, fariĝis modelo por aliaj kontraŭsklavecaj organizoj en aliaj ŝtatoj dum la jaroj antaŭ la usona enlanda milito. Elstaraj afrik-usonaj membroj inkludis Robert Purvis, kiu en 1842 fariĝis la unua nigra membro de la Societo.

En 1984, kiam la Societo estis revivigita, ŝtata historia markilo de Pensilvanio estis starigita ĉe Front Street sub Chestnut Street en Filadelfio, ĉe la loko de ĝiaj originaj oficejoj. La Pennsylvania Abolition Society ankoraŭ ekzistas, dediĉita al la lukto kontraŭ rasismo. Kiel la plej malnova aboliciisma organizo en Usono, ĝi ekde la malfrua 20-a jarcento laboras por plibonigi aferojn rilate al krima justeco kaj la troreprezentado de afrik-usonanoj en malliberejoj, por mildigo de tro severaj punoj, kaj por plibonigo de ekonomia justeco.

 Referencoj 

Kategorio:Sklaveco en Usono